L'alumnat del CEIP Maestro Tarrazona fa una visita teatralitzada pel Museu Històric de Sagunt
08 de maig 2019

![Imagen 1](/media/nuvn2t5z/81_mac_visitateatralizada_01.jpg)![Imagen 2](/media/43joudga/81_mac_visitateatralizada_02.jpg)

![](/media/u1sipjfu/81_c_visitateatralizada_01.jpg)  
  

Este dimecres, 8 de maig, l'alumnat de 2n de primària del CEIP Maestro Tarrazona del Port de Sagunt ha fet una visita teatralitzada al Museu Històric de Sagunt (MUHSAG). Allí, els més xicotets han conegut personatges de l'antiga Roma, esclaus i senyors, que els han mostrat de primera mà la història romana de Sagunt i les troballes que exhibix el MUHSAG. Esta activitat, que comptarà amb la visita de deu col·legis de Sagunt i el Port de Sagunt, està produïda per Camí de Nora juntament amb el departament de Cultura de l'Ajuntament de Sagunt i compta amb el suport de la directora del museu i la Conselleria d'Educació i Cultura.

  

L'objectiu que perseguixen els departament de Cultura i Educació de l'Ajuntament de Sagunt amb esta activitat és donar a conéixer la història de la Saguntum romana i fer visites guiades al museu històric per a alumnes de col·legis de tota la Comunitat Valenciana. Així, el departament d'Educació ha elaborat el projecte educatiu Saguntum Civitas Magistra, dins del concepte de Ciutat Educadora, que té com a objectiu fonamental que els xiquets i xiquetes dels col·legis del municipi adquirisquen un aprenentatge significatiu de l'entorn més pròxim, de manera activa i pràctica sobre el medi natural, social, històric i cultural.

  

El regidor de Cultura i d’Educació, José Manuel Tarazona, ha explicat que este projecte es basa en “**una visita teatralitzada al Museu Històric de Sagunt, que forma part del nostre projecte de Ciutat Educadora i que està dins del programa Saguntum Civitas Magistra. Volem que l'alumnat, els nostres centres educatius, coneguen de primera mà el nostre patrimoni i història**”.

  

“**Este projecte, impulsat per l'Ajuntament de Sagunt, està orientat cap al coneixement de la història, de la Saguntum romana, mitjançant una activitat feta per Camí de Nora, que consistix en una visita teatralitzada, perquè l'alumnat del nostre poble assimile i conega el seu entorn més a prop i estime el nostre patrimoni històric**”, ha indicat el regidor.

  

La metodologia de l'activitat és la següent: una obra de teatre amb marionetes i actors que expliquen les parts del museu i la història romana, a més de mostrar els elements singulars del museu. Els personatges que han conegut els estudiants són Popília Rectina, el seu espòs Voconius Romanus, el jove Plini i els esclaus. Les marionetes representaven els senyors i els actors, els esclaus.

  

La sessió de 50 minuts, que s'ha realitzat en la planta superior del museu, ha finalitzat amb un recorregut en el qual s'han mostrat els tresors del museu històric.

​  

![](/media/nfjlkytn/81_c_visitateatralizada_02.jpg)  
![](/media/mekf2gat/81_c_visitateatralizada_03.jpg)  
![](/media/ulbia5gv/81_c_visitateatralizada_04.jpg)  
![](/media/hcgp1w2q/81_c_visitateatralizada_05.jpg)   

*   [](http://www.facebook.com/sharer.php?u=https://aytosagunto.es/va/actualitat/l-alumnat-del-ceip-maestro-tarrazona-fa-una-visita-teatralitzada-pel-museu-historic-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-alumnat-del-ceip-maestro-tarrazona-fa-una-visita-teatralitzada-pel-museu-historic-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alumnat-del-ceip-maestro-tarrazona-fa-una-visita-teatralitzada-pel-museu-historic-de-sagunt/ "Linked In")
*   [](mailto:?body=https://aytosagunto.es/va/actualitat/l-alumnat-del-ceip-maestro-tarrazona-fa-una-visita-teatralitzada-pel-museu-historic-de-sagunt/)